รัฐบาลไทย-ข่าวทำเนียบรัฐบาล-​“คารม” เผย กรมการจัดหางาน เปิดรับสมัครผู้มีใจรักงานบริการ ทำงานที่มาเก๊า จำนวน 67 อัตรา สมัครฟรีภายใน 12 กุมภาพันธ์ 67
วันจันทร์ที่ 29 มกราคม 2567
29/01/2567
​“คารม” เผย กรมการจัดหางาน เปิดรับสมัครผู้มีใจรักงานบริการ ทํางานที่มาเก๊า จํานวน 67 อัตรา สมัครฟรีภายใน 12 กุมภาพันธ์ 67
​“คารม” เผย กรมการจัดหางาน เปิดรับสมัครผู้มีใจรักงานบริการ ทํางานที่มาเก๊า จํานวน 67 อัตรา สมัครฟรีภายใน 12 กุมภาพันธ์ 67
วันที่ (29 มกราคม 2567) นายคารม พลพรกลาง รองโฆษกประจําสํานักนายกรัฐมนตรี เปิดเผยว่า กรมการจัดหางาน กระทรวงแรงงาน เปิดรับสมัครคนไทยไปทํางานในเขตบริหารพิเศษมาเก๊ากับนายจ้างบริษัท MGM Grand Paradise Limited (ครั้งที่ 1/2567) ซึ่งประกอบกิจการสถานคาสิโน ร้านอาหาร และโรงแรม ประเภทการฝึกงานและบุคคลทั่วไป 67 อัตราเงินเดือนเริ่มต้น 46,121 - 91,371 บาท โดยนายจ้างจะรับผิดชอบค่าตั๋วเครื่องบินไป - กลับ เมื่อทํางานครบสัญญา และช่วยจ่ายค่าที่พักเดือนละ 500 เหรียญมาเก๊า จัดอาหารในช่วงเวลาทํางาน วันหยุดประจําปีและสวัสดิการอื่น ๆ ตามกฎหมายแรงงานมาเก๊ากําหนด การรับสมัครในครั้งนี้ เป็นการดําเนินการเพื่อจัดส่งคนหางานไปทํางานต่างประเทศโดยวิธีรัฐจัดส่ง คนหางานไม่เสียค่าสมัครหรือค่าบริการใด ๆ ทั้งสิ้น ยกเว้นผู้ที่ได้รับการคัดเลือกให้ไปทํางานจะมีค่าใช้จ่ายเท่าที่จําเป็น ได้แก่ ค่าถ่ายรูป ค่าทําหนังสือเดินทาง (กรณียังไม่มี) ค่าตรวจสุขภาพ ค่าตรวจสอบประวัติอาชญากรรม ค่าสมัครสมาชิกกองทุนเพื่อช่วยเหลือคนหางานไปทํางานในต่างประเทศ รวมค่าใช้จ่ายทั้งสิ้นประมาณ 5,500 บาท
สําหรับตําแหน่งงานและคุณสมบัติที่นายจ้างบริษัท MGM Grand Paradise Limited มี 8 ตําแหน่ง ทั้งประเภทการฝึกงานและบุคคลทั่วไป จะต้องพูดภาษาจีนกลาง/กวางตุ้ง และภาษาอังกฤษได้คล่อง มีใจรักการบริการ บุคลิกภาพดี สามารถทํางานเป็นกะได้ และมีประสบการณ์การทํางานในตําแหน่งที่สมัคร รายละเอียด ดังนี้
1. ช่างออกแบบทรงผม จํานวน 2 อัตรา อายุไม่เกิน 40 ปี มีประสบการณ์ทํางานในโรงแรมหรือรีสอร์ท ระดับ 5 ดาว 1 ปีขึ้นไป หรือรีสอร์ทคาสิโน มีใบประกาศนียบัตรช่างทําผม/ช่างทําสีผม ค่าจ้างเดือนละ 21,000 เหรียญมาเก๊า หรือ ประมาณ 91,371 บาท
2. พนักงานต้อนรับส่วนหน้า จํานวน 2 อัตรา อายุไม่เกิน 35 ปี สําเร็จการศึกษาระดับปริญญาตรีหรือสูงกว่า มีประสบการณ์ทํางานในโรงแรมหรือรีสอร์ท ระดับ 5 ดาว 1 ปีขึ้นไป ค่าจ้างเดือนละ 14,800 เหรียญมาเก๊า หรือ ประมาณ 64,395 บาท
3. พนักงานต้อนรับส่วนหน้า วีไอพี จํานวน 2 อัตรา อายุไม่เกิน 35 ปี ค่าจ้างเดือนละ 16,100 เหรียญมาเก๊า หรือ ประมาณ 70,051 บาท
4. พนักงานต้อนรับ จํานวน 3 อัตรา อายุไม่เกิน 35 ปี สําเร็จการศึกษาระดับมัธยมตอนปลายหรือสูงกว่า ค่าจ้างเดือนละ 18,300 เหรียญมาเก๊า หรือ ประมาณ 79,624 บาท
5. พนักงานนวดสปา จํานวน 3 อัตรา อายุไม่เกิน 50 ปี สําเร็จการศึกษาระดับมัธยมตอนปลายหรือสูงกว่า มีประสบการณ์ทํางานในโรงแรมหรือรีสอร์ท ระดับ 5 ดาว 2 ปีขึ้นไป มีใบประกาศนียบัตรด้านการนวด ค่าจ้างเดือนละ 13,000 เหรียญมาเก๊า หรือ ประมาณ 56,563 บาท
6. พนักงานบริการลูกค้า จํานวน 5 อัตรา อายุไม่เกิน 35 ปี ค่าจ้างเดือนละ 18,300 เหรียญมาเก๊า หรือ ประมาณ 79,624 บาท
7. พนักงานบริการอาหารและเครื่องดื่ม วีไอพี จํานวน 10 อัตรา อายุไม่เกิน 35 ปี ค่าจ้างเดือนละ 16,000 เหรียญมาเก๊า หรือ ประมาณ 69,616 บาท
8. พนักงานบริการอาหารและเครื่องดื่ม จํานวน 20 อัตรา อายุไม่เกิน 35 ปี ค่าจ้างเดือนละ 10,600 เหรียญมาเก๊า หรือ ประมาณ 46,121 บาท
นอกจากตําแหน่งดังข้างต้น ยังรับเด็กฝึกงาน ตําแหน่ง พนักงานบริการอาหารและเครื่องดื่ม วีไอพี จํานวน 20 อัตรา อายุไม่เกิน 35 ปี สําเร็จการศึกษาระดับมัธยมตอนปลายขึ้นไป ค่าจ้างอยู่ระหว่างเดือนละ 10,600-16,000 เหรียญมาเก๊า หรือ ประมาณ 46,121 - 69,616 บาท
“ผู้ที่สนใจสามารถศึกษารายละเอียดคุณสมบัติของแต่ละตําแหน่งและวิธีการรับสมัครได้ที่เว็บไซต์กองบริหารแรงงานไทยไปต่างประเทศ doe.go.th/overseas หัวข้อ “ข่าวประกาศรับสมัคร” และยื่นใบสมัครทางอีเมล์ได้ตลอด 24 ชั่วโมง ภายใน 12 กุมภาพันธ์ 2567 (ยกเว้นในวันที่ 12 กุมภาพันธ์ 2567 ยื่นได้ถึงเวลา 16.00 น.)สอบถามรายละเอียดเพิ่มเติมได้ที่สํานักงานจัดหางานจังหวัดทุกจังหวัด สํานักงานจัดหางานกรุงเทพมหานครพื้นที่ 1-10 หรือกองบริหารแรงงานไทยไปต่างประเทศ ทางโทรศัพท์หมายเลข 0 2245 1034 ในวันและเวลาราชการ” นายคารม กล่าว